**AGM Meeting Minute 2025**

पिटरबरो नेपाली समाजको बार्षिक साधारण सभा (१० औं अधिवेशन) को मिटिङ माईनुट:

 आज मिति   २७/०७/२०२५ आइतबारका दिन स्थानीय Nene Park स्थित Lake side Meeting Hall मा सम्पन्न भयो। खचाखच भरिएको हलमा PNS ट्रष्टीहरु, कार्य समितिका पदाधिकारी तथा सदस्यहरु, सल्लाहकारहरु र साधारण सदस्यहरुको उपस्थितिमा सुमधुर वातावरणमा निर्धारित समयमा नै  AGM को कार्यक्रम शुरू भएको थियो। आशन ग्रहण पश्चात् AGM को सफलताको कामना सहित स्वागत मन्तव्य दिने क्रममा उपाध्यक्ष श्री दीपक कंडेल, निवर्तमान अध्यक्ष श्री हरिहर भट्टराई र सल्लाहकार श्री शरद शाहीले उत्साह पूर्वक आ-आफ्नो मन्तव्य राख्दै बार्षिक साधारण सभाको सबैलाई स्वागत गर्दै सभाको पूर्ण सफलताको कामना गर्नु भएको थियो।

यो सभाको सभापतित्व अध्यक्ष श्री केशव खतिवडाले गर्नु भएको थियो भने बैठकको संचालन महासचिव श्री निरञ्जन सेडांईले गर्नु भएको थियो।

यस सभामा वरिष्ठ संस्थापक सदस्य श्री बि. के पाण्डे, समाजका भूतपूर्व महासचिव नृपेश उप्रेती, समाजका सदस्य अमृत खरेल, डा. पुष्प उप्रेतीले पनि आफ्नो जिज्ञासाहरू राख्नुभएको थियो।

सभाका मूख्य मूख्य छलफल निर्णय निम्न रह्यो :

१. महासचिवबाट PNS को कार्य प्रगति प्रतिवेदन प्रस्तुत भयो।

२. पिटरबरो नेपाली समाजको गत २ वर्षको आर्थिक प्रतिवेदन अर्थात् आय-व्यय विवरण कोषाध्यक्ष श्री युवराज ढकालले प्रस्तुत गर्नु भएको थियो। जस अनुसार कूल £७३३०९/५६ आम्दानी रहेकोमा हल मर्मत खर्च, तोकेको कार्यक्रम खर्च, नियमित कार्यालय खर्च, विभिन्न सहयोग- Donation  खर्च समेत विवरणमा उल्लेख भएको र बांकि मौज्दात रकम £३७३६८.८९ रहेको विवरण प्रस्तुत भयो। यसमा ठूलै रकम हल मर्मतमा र हल संचालन योग्य बनाउन आवश्यक अन्य अत्यावस्यक सामग्रीको आपूर्तिमा खर्च हुने अवस्था रहेको देखियो।

यो आय-व्ययको Book Keeping प्रस्ट र पारदर्शी ढंगले राख्दै आएको कुरा पनि कोषाध्यक्षले सभामा राख्नु भएको थियो। साथै सभाका सदस्यहरूबाट उठाएका प्रश्न र जिज्ञासाहरुको पनि उहाँले जबाफ दिनु भएको थियो।

३. ट्रष्टी संयोजक श्री महेश अधिकारीले समाजको ट्रष्टी बोर्डको विगत २ बर्षे कार्य विवरण सभामा प्रस्तुत गर्दै समाजले पाएको Stafford Hall प्राप्ती, निर्माण-मर्मत अभियानमा साथ- सहयोग पुर्याउनु हुने प्रति हार्दिक नमन गर्नुभयो।

४. हल निर्माण समितिको तर्फबाट सल्लाहकार श्री घनश्याम पौडेलले हल निर्माणको शुरूको चरण देखिनै हाल सम्मको वस्तुस्थिति र कार्य प्रगति प्रस्तुत गर्नु भयो।

स्मरण रहोस्, यो Westwood स्थित Stafford Hall पिटरबरो नेपाली समाजले Peterborough City Council संग ९९ वर्षको Lease Agreement मा लिईएको हो। तोकिएको Terms and Conditions पूरा गरी यो हल व्यवस्थित रुपमा सञ्चालन गर्नु पर्ने जिम्मेवारी PNS मा आएको छ।

५. विधान संशोधन समिति (ट्रष्टी श्री किरण कार्की, ट्रष्टी श्री केशव भण्डारी र सल्लाहकार श्री शरद शाही) ले हालको विधानमा समसामयिक सुधार आवश्यक बोध गरी बिभिन्न मितिमा समितिको बैठक बसी प्रस्ताव गरेको  संशोधन प्रस्तावलाई कार्य समिति र ट्रष्टीको संयुक्त बैठकले वार्षिक साधारण सभामा पेश गर्ने गरी निर्णय भएको र उक्त संशोधन प्रस्ताव विधान संशोधन समितिका संयोजक ट्रष्टी श्री किरण कार्कीले प्रस्तुत गर्नु भयो। Digital माध्यमबाट प्रस्तुत गरिएको संशोधन प्रस्तावमा धेरै प्रश्न र जिज्ञासाहरु आएकामा त्यसको  अन्तरनिहित प्रष्ठभूमि र औचित्य सहितको जानकारी सभामा दिईएको थियो र अन्तमा पेश भएको उक्त संशोधन प्रस्ताव सर्वसम्मतले अनुमोदन भयको छ।

अब यो प्रस्तावलाई २१ कार्य दिन भित्र Charity Commission मा पठाइनेछ  र सबैको जानकारीका लागि हाम्रो Web portal मा राखिने छ।

६. ट्रष्टी श्री किरण कार्कीले तयार गरी कार्य समिति र ट्रष्टी बोर्डको संयुक्त बैठकबाट बार्षिक साधारण सभामा लैजाने गरी निर्णय भएको PNS Fund Raising Policy पनि सभामा पेश हुंदा सो पनि सर्वसम्मतले पारित भयो।

७. Stafford Hall को मर्मत कार्य अन्तिम चरणमा रहेको र केही हप्तामा नै कानूनी प्रक्रिया समेत पूरा गरी सञ्चालन योग्य बनाई वरिष्ठ महानुभावहरूलाई जस्तै महामहिम नेपाली राजदूत, स्थानीय MP र Councillors र

काउन्सिलका पदाधिकारीहरु आदिलाई आमन्त्रण गरी एक विशेष समारोहका साथ उद्‍घाटन कार्यक्रम रहेकोले सो कार्य सम्पन्न नभए सम्मका लागि हाल कायम रहेको PNS Executive body ले काम यथावत् गर्ने  र उद्‍घाटन गरेकै दिन देखि नव गठित Executive Bodies (ट्रस्टी बोर्ड र व्यवस्थापन समिति) ले आफ्नो कार्यभार सम्हाल्ने गरी अन्तरिम व्यवस्थाको लागि सभामा प्रस्ताव राखेकोमा यो प्रस्ताव पनि सर्वसम्मतले पारित भएको छ।

८. अन्त्यमा यस AGM 2025 सभाका  अध्यक्ष श्री केशव खतिवडाले आफ्ना २ वर्ष कार्यकालको आफ्ना अनूभुति र अनुभव सुनाउदै आफ्ना धारणा राख्दै बैठक समापन गर्नु भयो र यो फ्लोर निर्वाचन समितिलाई हस्तान्तरण गर्नु भयो।

९. निर्वाचन समिति :

यस समितिका संयोजक डा श्री राजु सापकोटा, सदस्य श्री गोविन्द वेलबासे र सदस्य इ. श्री घनश्याम पौडेलको संयुक्त टोलीले  आ-आफ्ना अनुभव बताउदै आगामी दिनमा PNS ले लिनु पर्ने कदम र तयारीको बारेमा पनि सुझाव दिंदै हालको निर्वाचनको परिणाम प्रस्तुत गर्नु भयो।

सदा झैं यो पटकको निर्वाचन पनि सबै पदहरू निर्विरोध निर्वाचित भएका छन्।

यसरी निर्विरोध निर्वाचित पदाधिकारी र सदस्यहरूलाई मञ्चमा नै बोलाएर प्रमाण पत्र प्रदान गर्नुको साथै निर्वाचित पदाधिकारी र सदस्यहरूलाई सपथ ग्रहण पनि सम्पन्न भयो। यो कठिन काम सहज ढंगबाट सम्पन्न गरेको मा निर्वाचन समितिलाई धन्यवाद ज्ञापन गरियो।

PNS AGM 2025 बाट निर्वाचित पदाधिकारी र सदस्यहरूको नामावली यस प्रकार छ :

श्री केशव खतिवडा - ट्रष्टी

श्री महेश अधिकारी - ट्रष्टी

श्री सि एम खरेल - ट्रष्टी

श्री रवी आचार्य - ट्रष्टी

व्यवस्थापन समिति :

श्री बिष्णु ब. थापा- अध्यक्ष

श्री निरञ्जन सेडांई - उपाध्यक्ष

श्री भक्त विश्व - उपाध्यक्ष

श्री लव शर्मा - उपाध्यक्ष

श्री युवराज ढकाल - महासचिव

श्री देवी गौतम - सचिव

श्री......   ( रिक्त)   कोषाध्यक्ष

श्री फणिन्र्द कार्की- सह- कोषाध्यक्ष

श्री केशव पौडेल - सदस्य

श्री हेम भट्ट - सदस्य

श्री विश्व भण्डारी - सदस्य

श्री भानु सापकोटा - सदस्य

श्री रमा श्रेष्ठ - सदस्य

श्री यादव पाठक - सदस्य

श्री अनिता के. खड्का - सदस्य

श्री निशान्त भूसाल - सदस्य

श्री सागर बन्जाडे - सदस्य

श्री मनोज बेलबासे - सदस्य

श्री प्रकाश रेग्मी - सदस्य

श्री  संजोग गौतम - सदस्य

श्री प्रकाश सापकोटा - सदस्य

रिक्त रहेका पदहरु विधान बमोजिम पछि मनोनयनबाट पूर्ति गरिने छ।

अन्तमा PNS AGM 2025 को सम्पूर्ण औपचारिक कार्यक्रमहरू सफलता पूर्वक सम्पन्न गरी सबै सहभागी सभाका सदस्यहरु PNS ले आयोजना गरेको BBQ स्थान तर्फ प्रस्थान गर्दै AGM सम्पन्न भएको जानकारी दिइयो ।

पूनश्च:  BBQ पार्टीमा पनि आपसी परिचय र  विविध रोचक नाचगान कार्यक्रम मञ्चन भएको थियो।

धन्यवाद

पिटरबरो नेपाली समाज